बैंकिङ कसूरमा दोषी ठहर भएर फरार रहेका अभियुक्त ९ वर्षपछि पक्राउ
फाइनान्सबाट ब्रोइलर सप्लायर्स फर्मको नाममा ऋण लिएर दुरुपयोग गरेको कसूरमा अदालतबाट दोषी ठहर भएका काभ्रेको पनौती नगरपालिका-६ का रामभक्त थापालाई पक्राउ गरेको छ ।
काठमाडौँ — फाइनान्सबाट ब्रोइलर सप्लायर्स फर्मको नाममा ऋण लिएर दुरुपयोग गरेको कसूरमा अदालतबाट दोषी ठहर भएका काभ्रेको पनौती नगरपालिका-६ का रामभक्त थापालाई पक्राउ गरेको छ ।बैंकिङ कसूरमा ९ वर्षअघि अदालतबाट ३ वर्ष कैद र ९ करोड ७ लाख रुपैयाँ जरिवाना तोकिएका थापालाई प्रहरीको केन्द्रीय अनुसन्धान ब्यूरो (सीआइबी)ले पक्राउ गरी आइतबार काठमाडौं जिल्ला अदालतमा पेश गरेको हो । थापाले क्यापिटल मर्चेन्ट तथा फाइनान्स कम्पनीका पदाधिकारी र कर्मचारीहरूलाई प्रभावमा पारी काभ्रे ब्रोइलर सप्लायर्सको कागजात पेश गरेर आठ करोड पचास लाख रुपैंया ऋण लिएका थिए । उनले सो ऋण दुरुपयोग गरी क्यापिटल मर्चेन्टलाई नौ करोड सात लाख छ हजार तीन सय अठहत्तर रुपैयाँ बराबर हानी नोक्सानी पुर्‍याएको अदालतको ठहर छ । उनको मुद्दामा साविक पुनरावेदन अदालतले २०७१ बैशाख २९ गते बैंकिङ्ग कसूर तथा सजाय ऐन, २०६४ को दफा १५ (२) (घ) बमोजिम तीन वर्ष कैद र विगो असूल गरी विगो बमोजिम जरिवाना हुने फैसला गरेको थियो ।